CELEX: C2005/193/16
Language: lt
Date: 2005-08-06 00:00:00
Title: Byla C-213/05 Bundessozialgericht (Vokietija) 2005 m. vasario 10 d. nutartimi pateiktas prašymas priimti prejudicinį sprendimą byloje Wendy Geven prieš Land Nordrhein-Westfalen

6.8.2005   
            
            
               LT
            
            
               Europos Sąjungos oficialusis leidinys
            
            
               C 193/9
            
         Bundessozialgericht (Vokietija) 2005 m. vasario 10 d. nutartimi pateiktas prašymas priimti prejudicinį sprendimą byloje Wendy Geven prieš Land Nordrhein-Westfalen
   (Byla C-213/05)
   (2005/C 193/16)
   Proceso kalba: vokiečių
   
      Bundessozialgericht (Vokietija) 2005 m. vasario 10 d. nutartimi kreipėsi į Europos Bendrijų Teisingumo Teismą su prašymu, kurį Teisingumo Teismo sekretoriatas gavo 2005 m. gegužės 17 d., priimti prejudicinį sprendimą byloje Wendy Geven prieš Land Nordrhein-Westfalen.
   
      Bundessozialgericht prašo Teisingumo Teismo atsakyti į šį klausimą:
   Ar iš Europos Bendrijos teisės (pirmiausia iš Tarybos reglamento (EEB) Nr. 1612/68 dėl laisvo darbuotojų judėjimo Bendrijoje (1)) išplaukia, kad Vokietijos Federacinė Respublika negali atsisakyti kitoje valstybėje narėje gyvenančiai tos valstybės pilietei, kuri Vokietijoje dirba nedaug (nuo 3 iki 14 valandų per savaitę), mokėti vaiko auginimo pašalpą dėl to, kad ji Vokietijoje neturi nei gyvenamosios vietos, nei joje įprastai gyvena?
   
      (1)  OL L 257, p. 2.